8.9.2023
DA
Den Europæiske Unions Tidende
L 222/411
Repræsentativ konfiguration er en konfiguration, på grundlag af hvilken der kan opnås prøvningsresultater, som er gyldige for forskellige konfigurationer af den samme certificerede interoperabilitetskomponent eller af et certificeret mobilt delsystem.
Disse resultater skal også være ækvivalente for forskellige konfigurationer af et certificeret fast RMR-delsystem.
For RSC-kontroller på interoperabilitetskomponentniveau skal følgende iagttages: 1) I erklæringen om RSC-interoperabilitetskomponenter registreres RSC-resultaterne for interoperabilitetskomponenten (f. eks.
Cab Radio eller EDOR) for den eller de RSC-typer, der er gyldige, uanset den specifikke konfiguration af interopera­ bilitetskomponenterne.
Dette dokument skal udarbejdes af leverandøren.
Skabelonen i tillæg C.4 eller C.6 skal anvendes.
2) Erklæringen om RSC-interoperabilitetskomponenter skal indeholde et sammendrag af konklusionerne og betingelserne i RSC-kontrolrapporten eller -rapporterne om resultaterne af de godkendte RSC-kontroller (defineret i en eller flere RSC-typer), som er gyldige uafhængigt af de specifikke konfigurationsparametre for den mobile interoperabilitets­ komponent og derfor kan anvendes på alle relevante niveauer i det mobile CCS-delsystem.
3) Erklæringen om RSC-interoperabilitetskomponenter skal indeholde en liste over de RSC-kontroller, der er udført for RSC-typen eller -typerne.
4) Erklæringen om RSC-interoperabilitetskomponenter skal indeholde en henvisning til det bemyndigede organs vurderingsrapport i henhold til 6.2.4.3 (Kontrol af kompatibilitet af interoperabilitetskomponenter i ETCS- og radiosystem).
RSC for det specifikke mobile CCS-delsystem for en eller flere RSC-typer er angivet i RSC-erklæringen.
Skabelonen i Tillæg C.3 eller C.5 skal anvendes.
På delsystemniveau skal RSC-erklæringen også indeholde sammendraget af RSC-kontrolrapporten og påvise, at de krævede RSC-kontroller (for hver RSC-type i erklæringen) offentliggjort i Den Europæiske Unions Jernbaneagenturs tekniske dokument »ESC/RSC Technical Document« er gennemført, ud over de allerede afgivne erklæringer om RSC-interoperabili­ tetskomponenter.
RSC-erklæringen skal også indeholde den fuldstændige liste over RSC-interoperabilitetskomponenter, der tages i betragtning ved vurderingen (hvis en sådan findes), betingelserne (hvis nogen) med hensyn til de forskellige RSC-typer og det bemyndigede organs vurderingsrapport i henhold til 6.3.3.1 (Kontrol af kompatibilitet for ETCS-system og radiosystem).
4.2.17.4.
K r av v e d r ø r e n d e ko m p at i b i l i t e t a f r a d i o s y s t e m ( R S C )
Infrastrukturforvalteren er ansvarlig for at definere RSC-typen eller -typerne.
Alle strækninger i Unionens net, som kræver det samme sæt kontroller til eftervisning af RSC, skal have den samme RSC-type.
Listen over RSC-types offentliggøres og vedligeholdes af Den Europæiske Unions Jernbaneagentur i det tekniske dokument »ESC/RSC Technical Document, TD/011REC1028«.
Se tillæg A, tabel A 1, 4.2.17 a.
Agenturet vurderer kontrollerne, medmindre de er blevet vurderet af et bemyndiget organ som krævet i tabel 6.3, række 10.
Agenturets vurdering afsluttes senest 2 måneder efter modtagelsen heraf, medmindre agenturet og infrastrukturforvalteren aftaler en længere frist, dog højst 4 måneder i alt.
Det tekniske dokument vil blive ajourført senest 10 arbejdsdage efter en vurdering med et positivt udfald.
RSC-typerne må kun anvendes, når de er offentliggjort med statussen »Gyldig« i agenturets tekniske dokument som nævnt ovenfor.
Infrastrukturforvaltere skal med assistance fra RMR-leverandørerne på deres net forelægge agenturet definitionen af de nødvendige kontroller for hver RSC-type på deres net.
Oplysningerne skal som minimum omfatte: 1) Definition af de enkelte kontroller, der skal udføres.
2) Kriterier for at bestå de enkelte kontroller.
3) Hvorvidt der kun kræves kontrol for tog, der er udstyret med en specifik RMR GSM-R/FRMCS-baseline og en given TSIversion.
4) Oplysninger om, hvorvidt kontrollerne skal udføres i laboratorier eller på sporet.
Hvis de skal udføres på sporet, skal det angives, om det skal ske på en bestemt lokation.